અમરેલી શહેરમાં આજે સાંજના 4 કલાકે નાગનાથ મહાદેવથી દ્વિ શતામ્‍દી પાટોત્‍સવ પ્રસંગે ભવ્‍ય શોભાયાત્રાનું આયોજન કરવામાં આવેલ. આ શોભાયાત્રામાં જુદા-જુદા સમાજ દ્વારા વાહનોમાં ફલોટ બનાવી જોડાયા હતાં. શોભાયાત્રા પ્રથમ રામજીમંદિર અવધ ટાઇમ્‍સ પાછળથી મહાત્‍મા મુળદાસચોક, જિલ્લાપંચાયત રોડ, એસ.ટી.ડેપોથી રાજકમલચોક જુની બજાર, ટાવરચોક, હવેલીથી નાગનાથ મહાદેવ મંદિરે પહોંચતા મહાઆરતી કાર્યક્નમ યોજાયો હતો. આ શોભાયાત્રામાં ડો.આંબેડકરના સ્‍ટેચ્‍યુ પાસે સંસદ સભ્‍ય નારણભાઇ કાછડીયા, ડો.ભરતભાઇ કાનાબાર સહિત ભાજપનાં અગ્રણીઓ દ્વારા મહાદેવની શોભાયાત્રાનું સ્‍વાગત કરવામાં આવેલ. ત્‍યાંથી આગળ આવતા રજવાડી પૈંડાવાળા પુનાભાઇ ભગત પરિવાર દ્વારા આઇસ્‍ક્નીમની વ્‍યવસ્‍થા રાખવામાં આવી હતી. આ શોભાયાત્રા પસાર થતા રસ્‍તામાં વાહન વ્‍યવહાર માટે વનવે વ્‍યવસ્‍થા કરવામાં આવી હતી.